Opinjoni tal-Kummissjoni skond l-Artikolu 251(2), it-tielet subparagrafu, il-punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal direttiva tal-Parlament Ewropew u tal-Kunsill dwar l-iskart li temenda l-proposta tal-Kummissjoni skond l-Artikolu 250(2) tat-Trattat KE /* KUMM/2008/0559 finali - COD 2005/0281 */





[pic] | KUMMISSJONI TAL-KOMUNITAJIET EWROPEJ | Brussel 1.10.2008 KUMM(2008) 559 finali 2005/0281 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, il-punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal DIRETTIVA TAL-PARLAMENT EWROPEW U TAL-KUNSILL dwar l-iskart LI TEMENDA L-PROPOSTA TAL-KUMMISSJONI skond l-Artikolu 250(2) tat-Trattat KE 2005/0281 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, il-punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal DIRETTIVA TAL-PARLAMENT EWROPEW U TAL-KUNSILL dwar l-iskart 1. Introduzzjoni L-Artikolu 251(2), it-tielet subparagrafu, punt (c) tat-Trattat tal-KE jipprovdi li l-Kummissjoni għandha tressaq opinjoni dwar l-emendi proposti mill-Parlament Ewropew fit-tieni qari. Il-Kummissjoni hawn taħt qed tagħti l-opinjoni tagħha dwar 38 emenda proposti mill-Parlament. 2. L-isfond Fil-21 ta’ Diċembru 2005, il-Kummissjoni adottat proposta għal Direttiva li tirrevedi d-Direttiva 2006/12/KE dwar l-iskart. Fis-26 ta’ Diċembru 2005, il-Proposta tressqet quddiem il-Parlament Ewropew u l-Kunsill għall-adozzjoni permezz tal-proċedura tal-kodeċiżjoni kif stipulat fl-Artikolu 251 tat-Trattat tal-KE. Il-Kumitat Ekonomiku u Soċjali Ewropew ta l-opinjoni tiegħu fid-19 ta' Ġunju 2006. Il-Kumitat tar-Reġjuni adotta l-opinjoni tiegħu fl-14 ta’ Ġunju 2006. Iż-żewġ Kumitati kienu favorevoli ħafna għall-proposta tal-Kummissjoni, anke jekk, b’mod ġenerali, talbu li jittieħed approċċ aktar regolatorju u dettaljat. Il-Kunsill adotta l-Pożizzjoni Komuni tiegħu fl-20 ta' Diċembru 2007. Il-Parlament Ewropew adotta l-pożizzjoni tiegħu fit-tieni qari fis-17 ta' Ġunju 2008. 3. L-għan tal-proposta Il-Proposta ssegwi l-konklużjonijiet ta’ l-iStrateġija Tematika dwar il-prevenzjoni u r-riċiklaġġ ta' l-iskart (COM(2005) 666 finali) li titlob għas-semplifikazzjoni u l-modernizzazzjoni tal-leġiżlazzjoni attwali dwar l-iskart f'każijiet fejn l-esperjenza wriet il-ħtieġa li jitnaqqas il-piż amministrattiv filwaqt li l-livell ta’ protezzjoni ta’ l-ambjent jinżamm l-istess, b’konsistenza ma’ l-għanijiet ta’ regolamentazzjoni aħjar. Għaldaqstant, l-għan ta’ din il-Proposta huwa li tirrevedi d-Direttiva ta’ Qafas dwar l-Iskart sabiex timmodernizza, tissemplifika u ttejjeb il-livell ta' protezzjoni ta’ l-ambjent li din id-Direttiva tagħti, biex tintegra d-Direttiva dwar l-Iskart Perikoluż (91/689/KEE) fil-verżjoni riveduta u biex tħassar id-Direttiva dwar iż-Żejt Użat (75/439/KEE) filwaqt li tinkorpora xi wħud mid-dispożizzjonijiet tagħha fid-Direttiva ta’ Qafas dwar l-Iskart. 4. L-opinjoni tal-Kummissjoni dwar l-emendi mill-Parlament Ewropew Fis-Sessjoni Plenarja tiegħu tas-17 ta’ Ġunju 2008, il-Parlament Ewropew adotta pakkett ta' kompromess li jinkludi 38 emenda (innumerati 104 sa 142) li dwarhom kien hemm qbil mal-Kunsill bil-ħsieb li jintlaħaq ftehim fit-tieni qari. Dawn l-emendi jirrigwardaw: - l-iffissar ta’ miri ta’ riċiklaġġ għall-iskart li jiġi mid-djar, mill-kostruzzjoni u mit-twaqqigħ u l-introduzzjoni ta’ dispożizzjonijiet biex jitfasslu l-għanijiet futuri tal-prevenzjoni ta’ l-iskart, - it-twaqqif ta’ ġerarkija ta’ l-iskart f’ħames stadji bħala ordni ta’ prijorità, - u l-kjarifika ta’ ċerti dispożizzjonijiet relatati ma’ l-iskart perikoluż, il-kriterji dwar it-tmiem ta' l-iskart u l-iskart bijoloġiku. 4.1. Emendi aċċettati mill-Kummissjoni Il-Kummissjoni taċċetta dawn l-emendi kollha peress li huma f'konformità ma' l-għan kumplessiv u l-karatteristiċi tal-Proposta. 5. Konklużjoni Skond l-Artikolu 250(2) tat-Trattat tal-KE, il-Kummissjoni temenda l-proposta tagħha kif stipulat hawn fuq.